Jean-Claude Arnault

Jean-Claude Arnault (s. 15. elokuuta 1946 Marseille, Ranska) on ranskalais- ruotsalainen valokuvaaja, teatteriohjaaja ja kulttuurivaikuttaja. Hänen puolisonsa Katarina Frostenson oli Ruotsin akatemian jäsen tammikuuhun 2019. ==Elämäkerta== 60-vuotispäivähaastattelussa Arnault kertoi tulleensa Ruotsiin ensi kerran 1965. Hän työskenteli silloin Uumajassa tukinuitossa ja opetteli ruotsia. Hän palasi Ranskaan ja opiskeli Pariisissa vuonna 1968 vähän ennen opiskelijamellakoita."Det finns ett djup i varje människa. Därför vill jag gräva." Dagens Nyheter 15.8.2006, viitattu 6.12.2017 (digitilaajille) Vielä samana vuonna hän palasi Ruotsiin opiskelemaan Tukholman Foto & Filmskolaniin, ja hän opiskeli myös Christer Strömholmin ohjauksessa.Tidigare års kulturpristagare, Natur & Kultur, viitattu 6.12.2017 Hän liikkui Fred Åkerströmin ja Olle Bonniérin lähipiirissä, jotka tutustuttivat hänet ruotsalaisiin kulttuuripiireihin. Vuonna 1978 hän oli perustamassa Stockholms Musikdramatiska Ensemblea, jossa hän toimi ohjaajana. Hän toimi noin vuonna 2009 Ersatz-kustantamon kirjoitussarjan Ersatz Essay toimittajana.Tekstinäyte Durs Grünbein: Cartesianska dykaren (2008), Sarjan Ersatz Essay ensimmäinen julkaisu. Sivulla 3 lukee: "Redaktör för serien Jean Claude Arnault". Arnault on johtanut yhdessä vaimonsa Katarina Frostensonin kanssa yritystä Forum Jean Claude Arnault HB,Forum Jean Claude Arnault Handelsbolag, Allabolag.se, viitattu 6.12.2017 jota on rahoittanut muun muassa Ruotsin valtion kulttuurineuvosto.Verksamhetsbidrag till musikarrangörer, Kulturrådet 28.1.2016, viitattu 6.12.2017 === Me too -kohu ja raiskaustuomio === Syksyllä 2017 Ruotsin mediassa esitettiin Me too -liikkeen vanavedessä Arnaultia kohtaan syytöksiä väärinkäytöksistä, ahdistelusta ja raiskauksista, ensin anonyymisti "Kulturprofilen"-nimellä. Dagens Nyheterin mukaan Arnault on vuotanut etukäteen tietoja Nobelin kirjallisuuspalkinnon saajista.Uppgifter: Kulturprofilen läckte Nobelvinnare, Aftonbladet 4.12.2017, viitattu 6.12.2017 Ruotsin akatemia, joka on rahoittanut vuodesta 2010 Arnaultin yrityksen toimintaa vuosittain 126 000 kruunulla, katkaisi 23. marraskuuta 2017 kaiken yhteistyön Arnaultin kanssa. Syyksi on ilmoitettu Dagens Nyheterin selvitys Arnaultin käytöksestä sekä hänen käyttäytymisensä Akatemian jäseniä, näiden tyttäriä, puolisoita ja Akatemian kanslian työntekijöitä kohtaan.Pressmeddelande från Svenska Akademien, Svenska Akademien 23.11.2017 viitattu 6.12.2017 Arnault tuomittiin lokakuussa 2018 Ruotsissa käräjäoikeudessa raiskauksesta kahden vuoden vankeuteen. Häntä syytettiin kahdesta raiskauksesta, mutta toinen syyte hylättiin. Päätöksestä valitettiin hovioikeuteen, joka joulukuussa 2018 tuomitsi hänet myös toisesta raiskauksesta ja korotti tuomiota kuudella kuukaudella, kahdeksi ja puoleksi vuodeksi. ==Teokset== * Överblivet (valokuvakirja, Katarina Frostensonin kanssa) 1989 * Vägen till öarna (valokuvakirja, Katarina Frostensonin kanssa) 1996 * Endura (valokuvakirja, Katarina Frostensonin kanssa) 2002 == Palkinnot ja tunnustukset == *2008 – Natur & Kulturs kulturpris *2010 – Konstnärsnämndenin työskentelyapuraha teatterin parissa työskentelevilleArbetsstipendium till teaterkonstnärer, Konstnärsnämnden, maaliskuu 2010, viitattu 6.12.2017 *2015 – Pohjantähden ritarikunnan ritari ==Lähteet== *Jean-Claude Arnault, Wahlström & Widstrand ===Viitteet=== Luokka:Ranskalaiset valokuvaajat Luokka:Ruotsalaiset valokuvaajat Luokka:Ruotsalaiset teatteriohjaajat Luokka:Vuonna 1946 syntyneet Luokka:Elävät henkilöt